2024 ගෝෆා නායයෑම්

2024 වර්ෂයේ ජූලි මස 21 - 22 දිනවල, ඉතියෝපියාවේ දකුණු ඉතියෝපියාවේ ප්‍රාදේශීය ප්‍රාන්තයේ ගම්මාන දෙකක් නායයෑම් දෙකකින් වැළලී 257 දෙනෙකු මිය ගොස් 12 දෙනෙකුට තුවාල සිදු විය. දෙවන නාය යාමෙන් පළමු නාය යාමේ දී උදව් කිරීමට පැමිණි අය වැළලී ගියහ. මෙය ඉතියෝපියානු ඉතිහාසයේ මාරාන්තිකම නායයෑම් වේ.

 පසුබිම 
දකුණු ඉතියෝපියාවේ ප්‍රාදේශීය ප්‍රාන්තයේ, පිහිටි ගෝෆා ප්‍රදේශ‌යේ  ආසන්න වශයෙන්  අඩිස් අබාබා අගනුවර සිට, මෝටර් රථයෙන් පැය 10 ක් පමණ ගත වන ගමනක්. ප්‍රදේශවාසීන්ගේ ප්‍රකාශවලට අනුව නායයෑම් සිදුවූ ප්‍රදේශය ග්‍රාමීය, දුෂ්කර හා කඳුකර ප්‍රදේශය ‍කි. කලාපයේ පස අස්ථායී බව දන්නා අතර නායයෑම් සහ අධික වර්ෂාව සෑම වසරකම මාරාන්තික සිදුවීම් වලට තුඩු දෙයි. 2016 වර්ෂයේ දී, දකුණු ඉතියෝපියාවේ වොලයිටා හි මේ දිනවල පවතින අධික වර්ෂාව හේතුවෙන් සිදු වූ නායයෑම් නිසා පුද්ගලයන් 41 දෙනෙකු මිය ගොස් ඇත. 2024 වර්ෂයේ මැයි මාසයේ දී, ජූලි සිද්ධිය වූ ප්‍රදේශයේම නාය යාමකින් පුද්ගලයින් 50 දෙනෙකු මිය ගිය හ.

 සිද්ධිය 
ගෙසා ගෝෆා හි කෙන්චෝ-ෂචා ප්‍රදේශයේ අධික වර්ෂාවෙන් පසුව, පළමු නායයාම ජූලි මස 21 සවස සිදු වූ අතර, නිවාස හතරක් වැළලී ගියේ ය. පසුදා උදෑසන 10:00 EAT (07:00 සමායෝත සාර්වත්‍ර වේලාව), දිවි ගලවා ගත් අය බේරා ගැනීම සඳහා මිනිසුන් එම ස්ථානයට පැමිණීමත් සමඟ දෙවන නාය යෑමක් සිදු වූ අතර එය අතිරේක මරණවලට තුඩු දුන්නේ ය. නාය යෑම් අතර අසල ගම්මාන දෙකක් වැළලී ගියේ ය.

පිරිමින් 148 ක් සහ කාන්තාවන් 81 ක් ඇතුළුව අවම වශයෙන් මරණ 257ක් නායයෑමට හේතු වී ඇති අතර, එය ඉතියෝපියාවේ මාරාන්තිකම නායයෑම බවට පත් විය."Death toll from Ethiopia landslides rises to 229". Al Arabiya. Agence France-Presse. 23 July 2024. Retrieved 23 July 2024. මියගිය අය අතර ප්‍රදේශයේ පරිපාලක ද වේ.  එක්සත් ජාතීන්ගේ මානුෂීය කටයුතු සම්බන්ධීකරණ කාර්යාලය පැවසුවේ අවසන් මරණ සංඛ්‍යාව 500 ඉක්මවිය හැකි බව යි.

 පසු විපාක 
ඉතියෝපියානු රාජ්‍ය අනුබද්ධ මාධ්‍ය ආයතනයක් වන ෆානා බ්‍රෝඩ්කාස්ටිං කෝපරේට්, සවල් සහ ඔවුන්ගේ දෑතින් ආපදා ප්‍රදේශය හාරමින් සිටින ගලවා ගැනීමේ ඡායාරූප ෆේස්බුක් හි බෙදා ගත්තේ ය."Death toll from Ethiopia landslide rises to 146: local official". Macau Business. 23 July 2024. Retrieved 25 July 2024. ජූලි මස 23 වන දින, ගෝෆා කලාපයේ ජාතික ආපදා ප්‍රතිචාර ඒජන්සියේ ප්‍රධානී මාර්කොස් මෙලේස් රොයිටර් පුවත් සේවයට පැවසුවේ පළමු ප්‍රතිචාර දැක්වූවන් තවමත් සිරුරු ගොඩ ගනිමින් සිටින බව යි."Death toll from Ethiopian landslides jumps to 229, official says". Reuters. 23 July 2024. Retrieved 23 July 2024. එදිනම අවම වශයෙන් පුද්ගලයන් 10 දෙනෙකුවත් සුන්බුන් අතර සිරවී සිටිය දී බේරාගෙන තිබුණි.

පළමු ප්‍රතිචාර දැක්වූවන් වාර්තා කළේ පවුල් වින්දිතයින්ගේ සිරුරු හඳුනාගෙන හිමිකම් කියන අතර, හිමිකම් නොගත් දේහයන් එම ස්ථානයේම තැන්පත් කර ඇති බව යි. ස්වේච්ඡා සේවකයෙක් ඇඩිස් ස්ටෑන්ඩර්ඩ් වෙත පැවසුවේ ගොඩගත් සිරුරු පසුව භූමදාන කිරීමේ උත්සවයක් සඳහා කූඩාරමක එකතු කළ බව යි. ප්‍රතිචාර දැක්වූවන් අතර යන්ත්‍ර සූත්‍ර නොමැති වීම සෙවීමේ උත්සාහයන්ට බාධාවක් වූ බව වාර්තා වේ. ආපදා තත්ත්වය හේතුවෙන් අවම වශයෙන් පුද්ගලයින් 15,515 දෙනෙකු පීඩාවට පත්ව සිටින බව එක්සත් ජාතීන්ගේ මානුෂීය කටයුතු සම්බන්ධීකරණ කාර්යාලය ප්‍රකාශ කර ඇති අතර, අඛණ්ඩව පවතින වර්ෂාපතනය හේතුවෙන් තවදුරටත් එවැනි සිදුවීම් ඇතිවීමේ වැඩි අවදානමක් ඇති මෙම පුද්ගලයින් සඳහා කඩිනම් ඉවත් කිරීම් අවශ්‍ය බව පැවසී ය.

 ප්‍රතිචාරය 
සමාජ මාධ්‍ය ජාලාවල, අගමැති අබි අහමඩ් කණගාටුව ප්‍රකාශ කළ අතර හදිසි සේවා යොදවා ඇති බව ප්‍රකාශ කළේ ය."News: Death toll from South Ethiopia region landslide climbs to over 229, search and rescue efforts continue for missing". Addis Standard. 23 July 2024. Retrieved 23 July 2024. ඔහු ජූලි මස 26 වැනිදා නාය ගිය ස්ථානයට ගියේ ය. ෆෙඩරල් පාර්ලිමේන්තු සභාව ජූලි මස 27 සිට 29 දක්වා ශෝක කාලයක් ප්‍රකාශයට පත් කළේය. 

අප්‍රිකානු සංගමයේ ප්‍රධානී මූසා ෆාකි මහමත් සමාජ මාධ්‍ය ජාලා ඔස්සේ සිය සහයෝගය ප්‍රකාශ කරමින් කියා සිටියේ අතුරුදහන් වූවන් සොයා ගැනීමට සහ අවතැන් වූවන්ට උපකාර කිරීමට දරන ප්‍රයත්නයන් අඛණ්ඩව පවතින බව යි."Death toll from Ethiopia landslides rises to 229". Al Arabiya. Agence France-Presse. 23 July 2024. Retrieved 23 July 2024.

ලෝක සෞඛ්‍ය සංවිධානයේ ප්‍රධානී ටෙද්‍රස් ඇඩ්හැනොම් විපතට පත් පවුල් වෙත සිය ශෝකය ප්‍රකාශ කළ අතර ක්ෂණික සෞඛ්‍ය අවශ්‍යතා සඳහා ලෝක සෞඛ්‍ය සංවිධානේ කණ්ඩායමක් යවා ඇති බව සඳහන් කළේ ය."Death toll from Ethiopian landslides jumps to 229, official says". Reuters. 23 July 2024. Retrieved 23 July 2024.

සංවර්ධනය පිළිබඳ අන්තර් රාජ්‍ය අධිකාරියේ විධායක ලේකම් වර්ක්නෙහ් ගෙබෙය්හු, තවදුරටත් ව්‍යසනයන් වළක්වා ගැනීම සඳහා දේශගුණික විපර්යාසවල අඛණ්ඩ බලපෑම් මධ්‍යයේ සුපරීක්ෂාකාරීව සහ ආරක්ෂක ක්‍රමවේදවලට අනුකූල වන ලෙස ඉල්ලා සිටියේ ය."Death toll from Ethiopian landslides jumps to 229, official says". Reuters. 23 July 2024. Retrieved 23 July 2024.

 මූලාශ්‍ර 

ප්‍රවර්ගය:Coordinates on Wikidata